หุ้นปิดเช้าบวก 1.20 จุด
ดัชนีช่วงเช้าปิดที่ระดับ 1,592.85 จุด เพิ่มขึ้น 1.20 จุด มูลค่าการซื้อขาย 30,667 ล้านบาท รีบาวน์ตามภูมิภาค-ปัจจัยในหนุน
19 มี.ค. 2556

ดัชนีช่วงเช้าปิดที่ระดับ 1,592.85 จุด เพิ่มขึ้น 1.20 จุด มูลค่าการซื้อขาย 30,667 ล้านบาท รีบาวน์ตามภูมิภาค-ปัจจัยในหนุน
ตลาดหลักทรัพย์ปิดตลาดช่วงเช้าวันนี้ที่ระดับ 1,592.85 จุด เพิ่มขึ้น 1.20 จุด(+0.08%) มูลค่าการซื้อขาย 30,667 ล้านบาท   การซื้อขายหุ้นช่วงเช้าวันนี้ ดัชนีเคลื่อนไหวในแดนบวกตลอดช่วงเช้า โดยแตะจุดสูงสุดของช่วงเช้าที่ 1,601.34 จุด และแตะจุดต่ำสุดของช่วงเช้าที่ระดับ 1,592.10 จุด
น.ส.อาภาภรณ์ แสวงพรรค ผู้อำนวยการอาวุโส ฝ่ายวิจัยหลักทรัพย์ บล.ดีบีเอส วิคเคอร์ส(ประเทศไทย) กล่าวว่า ตลาดหุ้นรีบาวน์กลับขึ้นมา กลุ่มแบงก์โดดเด่นเพราะวันนี้มีเรื่องการพิจารณพ.ร.บ.โครงการลงทุนในโครงสร้างพื้นฐาน 2 ล้านล้านบาท ในครม. คาดกลุ่มแบงก์เป็นหนึ่งในกลุ่มที่จะได้ประโยชน์จากการปล่อยสินเชื่อที่เกี่ยวข้องกับการลงทุนมากขึ้นในอนาคต ส่วนกลุ่มอื่นมีลักษณะของการเลือกซื้อกระจายตัว
ทั้งนี้ การรีบาวน์กลับมาของตลาดหุ้นไทยทิศทางเดียวกับตลาดภูมิภาคที่เมื่อวานอ่อนตัวลงเพราะกังวลกับเรื่องไซปรัส แต่วันนี้หลายตลาดในเอเชียมีรีบาวน์กลับขึ้นมา
ขณะที่ทิศทางช่วงบ่าย ช่วงนี้ตลาดจะผันผวนมีแกว่งตัวเพราะหุ้นขึ้นมามาก ถ้ามีข่าวดีและข่าวไม่ดีก็จะอ่อนไหวง่ายต่อปัจจัยต่างๆ ก็จะมีมากขึ้น 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่           TRUE   มูลค่าการซื้อขาย 2,916.92 ล้านบาท ปิดที่   7.80 บาท ลดลง  0.05 บาท          KTB    มูลค่าการซื้อขาย 1,048.79 ล้านบาท ปิดที่  26.75 บาท เพิ่มขึ้น 0.25 บาท          N-PARK มูลค่าการซื้อขาย 1,000.48 ล้านบาท ปิดที่   0.20 บาท เพิ่มขึ้น 0.01 บาท           PTT    มูลค่าการซื้อขาย   900.21 ล้านบาท ปิดที่ 341.00 บาท เพิ่มขึ้น 2.00 บาท          BTC    มูลค่าการซื้อขาย   868.08 ล้านบาท ปิดที่   2.02 บาท เพิ่มขึ้น 0.24 บาท